Vdekja e Butos dhe ndikimi tek përpjekjet diplomatike amerikane
Analistët thonë se e ardhmja politike e e vendit është më e pasigurtë se kurrë
Deri para se të vdiste, Benazir Buto ishte një aktore kryesore në përpjekjet diplomatike të administratës Bush në Pakistan. Analistët që e njohin mirë politikën e Presidentit Bush për Pakistanin thonë se udhëheqësja 54-vjeçare e Partisë Popullore Pakistaneze ishte bërë me rëndësi jetike në aspektin e përpjekjeve amerikane për demokracinë dhe qendrueshmërinë në Pakistan. Kthimi i saj në Pakistan në muajin tetor pas 8-vjetësh mërgim thuhet se u bë me mbështetjen dhe me ndërhyrjen amerikane, duke shënuar një kthesë me rëndësi për ish kryeministren, e cila në vitin 1996 u detyrua të largohej nga posti e akuzuar për korrupsion. Teresita Shefer është drejtore e Programit për Azinë Jugore në Qendrën për Studime Strategjike dhe Ndërkombëtare. thotë ajo. Shtetet e Bashkuara mbështesnin idenë e marrëveshjeje për ndarje pushteti mes zonjës Buto dhe presidentit pakistanez Pervez Musharraf. Presidenti Bush është një mbështetës i zotit Musharraf, të cilin e shikon si një aleat kyç në luftën kundër terrorizmit. Kjo marrëveshje synonte të pajtonte fraksionet mjaft të përçara politike të Pakistanit dhe të sillte qendrueshmëri në vend. Por bisedimet nuk patën sukses dhe zonja Buto filloi fushatën për zgjedhjet parlamentare të caktuara për më 8 janar. Vdekja e saj e ka lënë të ardhmen politike të Pakistanit më të pasigurt se asnjëherë. Ish ndihmës sekretari amerikan i shtetit Karl Inderfërth thotë se vrasja e saj nxjerr në pah kërcënimin e forcave ekstremiste në vend dhe do të ketë si efekt forcimin e politikës amerikane. thotë zoti Inderfërth. Presidenti Bush e dënoi vrasjen e zonjës Buto dhe tha se pakistanezët duhet ta nderojnë ish kryeministren, duke vazhduar procesin demokratik për të cilin ajo u sakrifikua.//lk